|  |  |  |
| --- | --- | --- |
| Dagsetning:  25.04.2021 | **hlutverk æfingastjóra** | Leiðbeining nr. 420  Útgáfa 4 |
| **Markmið / tilgangur:**  Að æfingastjórar SÍH þekki ábyrgð sína, hlutverk og skyldur. Æfingastjórar gegna lykilhlutverki í starfi SÍH við að tryggja öryggi á svæðinu.  **Ábyrgðarmenn:**  Vallarnefnd  **Lýsing:**  *Framkvæmd æfinga:*   * Æfingastjórar skulu vera tveir á hverri æfingu og klæðast æfingastjóravesti. * Æfingastjórar geta þeir einir orðið sem kunna full skil á öllum útbúnaði og frágangi á Iðavöllum. * Með því að taka að sér æfingastjórn fellst viðkomandi á að taka að sér þær æfingar sem vallarstjóri úthlutar honum. * Með því að taka að sér æfingastjórn skuldbindur viðkomandi sig til að taka þátt í skipulögðum viðhalds- og tiltektardögum. * Á móti kemur að æfingastjóri hefur frjálsan aðgang að vellinum utan skipulagðra æfingatíma. * Æfingarstjórar eru ábyrgir fyrir öllu sem fram fer á þeim æfingum sem þeir taka að sér. * Æfingastjóri sem getur ekki tekið að sér æfingu samkvæmt skipulagi skal undantekningarlaust útvega annan í sinn stað. * Æfingastjórar skulu greiða árgjöld sín fyrir 1. apríl ár hvert. * Æfingastjórar eru starfsmenn SÍH þann dag sem æfing sem þeim er úthlutað fer fram. * Æfingastjóri er ekki skytta þann dag sem æfing fer fram. * Æfingastjóri á ekki að bjóða vinum og kunningjum á einka æfingar þar sem megnið af tíma hans fer í tilsögn þann dag sem hann er æfingastjóri. * Þeir sem ekki geta lengur rækt skyldur sínar sem æfingastjórar skili lykli sínum strax til vallarstjóra.   *Skyldur:*   * Að taka að sér þær æfingar sem vallarstjórn ákveður og virkja þá sem sækja æfingar sér til að aðstoðar. * Að sjá til þess að öll umgengni á vellinum sé til fyrirmyndar og samkvæmt umgengnisreglum. * Að sjá til þess að nægar dúfur séu í öllum vélum og fimm kassar í hverju húsi að æfingu lokinni. * Taka á móti nýjum félögum samkvæmt leiðbeiningum um ,,MÓTTAKA NÝRRA FÉLAGAR nr. 320 * Selja félagsmönnum inneign á greiðslukort. * Innheimta æfingagjöld. * Skrá nýja félaga í gagnagrunn félagsins og taka við greiðslu fyrir árgjald. * Sjá til þess að heitt sé á könnunni. * Ganga frá völlum og húsi að æfingu lokinni samkvæmt gátlista nr. 430 * Gera upp fjárhag að lokinni æfingu á vandaðan hátt og skrá niðurstöðu í gagnagrunn félagsins samkvæmt leiðbeiningum 442. | | |
|  | | |